Վարդանը մտաբերեց, որ ինքը այդ զինվորի մասին բացասական զեկույց էր ներկայացրել։ Ցուցարարները տատանվում էին։ Այդ գյաուրը, այնուամենայնիվ, կրում էր օսմանյան բանակի սպայի համազգեստը։ Բացի դրանից, նա զինված էր։ Վարդանն օգտվեց անվստահության այդ պահից և հեռացավ։ Նա հեռացավ առանց ամբոխից աչքը կտրելու, մկանները լարված, պատրաստ անհրաժեշտության դեպքում ատրճանակը պատյանից հանելու և կրակելու։ Տեսնելով, որ նա արդեն բավականաչափ հեռացել էր ամբոխից, մարդիկ զգացին, որ նրան ձեռքից բաց էին թողել, և նրա հետևից բանջարեղեն և աղբ նետեցին։ Նա հեշտությամբ խուսափեց նետված իրերից, սակայն չկարողացավ խուսափել հարվածներից և անպատվություններից, որոնք հորդում էին հեղեղի պես։ Նա ձին խթանեց։